**ЧРЕЗ**

**Председателя на**

**Народното събрание**

**ДО**

**Министъра на околната среда и водите**

**ВЪПРОС**

от Петър Славов,

народeн представител от ПГ на „Реформаторския блок“

на основание чл.90, ал. 1 от Конституцията на РБ и чл.91, ал.1 ПОДНС внасям въпрос

ОТНОСНО**:** ***Мерки за справяне със замърсяването с отпадни води в района на***

***гр. Созопол.***

**УВАЖАЕМА ГОСПОЖО МИНИСТЪР,**

От Ваше писмо №02-00-132/02.10.15 г. по наш № 554-06-1372/25.09.2015г. научих, че редица големи ваканционни комплекси в района на гр. Созопол не са включени към канализацията, отвеждаща отпадните води към ПСОВ гр „Созопол“. Сред тези обекти попадат в.с. „Св. Тома“, в.с. „Дюни, изградените в района на къмпингите „Смокиня“ и „Веселие“ ваканционни комплекси и хотели. Предвид, че всички тези обекти са изграждани при действието на съвременните норми на ЗООС, ЗВ и др., възниква въпросът, как е решен проблемът с отпадните води от тези комплекси.

Допълнително, през върховия туристически сезон, общият брой на почиващите в тези комплекси, които отстоят на сравнително малко разстояние, и особено като се вземат предвид и къмпингуващите, вероятно надхвърля 10 хил.души. Оттук може да се постави въпроса, дали, с оглед големия брой летуващи, за агломерацията от почивни комплекси не би могло да се кандидатства по Оперативна програма „Околна среда 2014-2020 г. за изграждане на обща канализация и заустване в ПСОВ гр. „Созопол“.

Всичко това не само, че би позволило пълноценно натоварване на новата ПСОВ гр. „Созопол“, но ще позволи опазването на едни от най-красивите и все още запазени плажове по южното ни Черноморие-Каваците, Дюни, Аркутино и др.

В тази връзка,

**Уважаема госпожо Министър,**

Моля да отговорите **писмено** на следния въпрос: **Как е решен въпросът със заустването на отпадните води от в.с. „Дюни“, в.с. „Св. Тома“ и ваканционните комплекси и хотели в района на къмпингите „Смокиня“, „Веселие“ и др. и възможно ли е общо кандидатстване за тази агломерация по Оперативна програма „Околна среда 2014-2020“ за финансиране на канализационно включване към новата пречиствателна станция на гр. „Созопол“?**

София, 11.11.2015г.

**Петър Славов:**

народен представител от ПГ на РБ